Lav et referat af nedenstående tekst:

Tekst:
- Der er fortsat skolegang i alle otte skoler. Selvom ordene kan få mange til at udbryde glædesskrig, er Morten Thiessen (C), der er rådmand for Børn og Unge i Aalborg Kommune, ikke just begejstret. Den fortsatte skolegang kommer nemlig med en pris. Flere undervisningstimer, mindre forberedelse I Aalborg Kommune har der over sommeren stået skolelukning på skemaet. For et forslag om at lukke otte af kommunens skoler ned, nærmere beskrevet Bislev Skole, Ellidshøj Skole, Gudumholm Skole, Hou Skole, Nørholm Skole, Sebber Skole, Tylstrup Skole og Ulsted Skole, har været under debat i byrådet. Alt sammen med henblik på en besparelse på børne- og ungeområdet. Nu er beslutningen faldet på, at skolerne bliver reddet. Men Morten Thiessen har ikke armene i vejret. Besparelseskravet er nemlig ikke gået væk, men er blevet imødekommet på anden vis, lyder det. -	Der er fundet en anden måde at lave besparelser på. Om det er godt nyt, kommer an på modtageren, siger han. Han uddyber, at beslutningen medfører, at de fire mindste skoler vil blive lagt ind under deres overbygningsskole, hvorfor de altså mister en selvstændig skolelederfunktion. Imidlertid vil der ikke ske sådanne ændringer ved skolerne i Ulsted, Nørholm, Tylstrup og Gudumholm. Der vil dog være andre ændringer. -	Vi er blevet nødt til at finde besparelser et andet sted, og det vil blandt andet være i undervisernes undervisningsprocent, så lærerne altså skal undervise i flere timer end før, og de vil derudover få mindre forberedelsestid, siger han. Ændringer ej et jordskred Rådmanden lægger ikke skjul på, at han ikke er helt og aldeles tilfreds med udfaldet. - Selvom det var et enigt udvalg, betyder det ikke, at det andet, vi har fundet på, er godt, men det er det mindst ringe, siger han. Kommer det til ud over uddannelseskvaliteten? -	Det er svært at sige, om man kan fjerne noget, uden det bliver ringere. Det er en serviceforringelse, siger Morten Thiessen, og tilføjer, at ændringerne også kan gå ud over lærernes arbejdsglæde. -	Det er svært at hævde, at det er et jordskred, der kommer ud af det her. Så store er ændringerne heller ikke, siger han afsluttende.

Referat:
Forslaget om skolelukninger i Aalborg Kommune har vakt frustration hos forældre og lærerne. Nu afblæses lukningen.